 Mar uu Boqor Suul hadal ka jeediyey xaflad xadhigga lagaga jarayey tartanka La-dagaalanka walaaca iyo werwerka, waxa uu yidhi; Waxa maanta magac, milgo iyo maamuusba ii ah in aynu isugu nimaadno xafladdan taariikhiga ah ee ku suntan iskaashiga la-dagaalanka walaaca ee sheekooyinka aan dhammaadka lahayn, maanta inuu si rasmi ah innoogu bilaabmo tartanka lagu guulaysanayo magacaabista jagooyinka ugu sareeya xukuumadda aan gadh-wadeenka ahay, dhammaanteen waxay u tahay farxad iyo yididiilo wanaagsan, waxaan aaminsannahay ciddii ku guuleysataa ay qaranka u horseedi doonaan, curin hal-abuur wax-ku-ool ah oo uu saldhig u yahay waxqabad toosan, tacab iyo tallo-wadaag. 